EkBass/fiwiki-20250220-pages-articles huggingface dataset:
Never Too Late

"Never Too Late" on dancepopkappale Kylie Minoguen albumilta Enjoy Yourself (1989). Se julkaistiin singlenä 23. lokakuuta 1989, ja sen kirjoittivat ja tuottivat Stock, Aitken ja Waterman. == Kappaleet == ;CD singleNever Too Late – mix.kylie.co.uk # "Never Too Late" – 3:21 # "Never Too Late" (Extended) – 6:11 # "Kylie's Smiley Mix" (Extended) – 6:17 ;7" single # "Never Too Late" – 3:21 # "Kylie's Smiley Mix" (7" version) – 3:59 ;12" single # "Never Too Late" (Extended) – 6:11 # "Kylie's Smiley Mix" (Extended) – 6:17 ;Australialainen 7" single # "Never Too Late" – 3:21 # "Made in Heaven" (Heaven Scent Mix) – 4:43 ;Australialainen 12" single # "Never Too Late" (Extended) – 6:11 # "Made in Heaven" (Heaven Scent Mix) – 4:43 == Esitykset konserteissa == * Enjoy Yourself Tour * On a Night Like This Tour * KylieFever2002 Tour == Listasijoitukset == Lista (1989) Korkein sijoitus Australia (ARIA Charts) 14 Eurooppa (European Hot 100) 11 Alankomaat (MegaCharts) 20 Ranska (SNEP) 26 Saksa (Media Control Charts) 45 Irlanti (Irish Singles Chart) 1 Uusi-Selanti (RIANZ) 27 Sveitsi (Schweizer Hitparade) 23 Britannia (UK Singles Chart) 4 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 1989 kappaleet
Presses universitaires de France

Presses Universitaires de France tai PUF () on Ranskan suurin yliopistopaino. Sen perusti Paul Angoulvent vuonna 1921. Presses Universitaires de Francen toimi osuuskuntana vuoteen 2000. Tuolloin sen yhtiömuoto muuttui ja suurosakkaiksi tulivat muun muassa Flammarion Publishing ja vakuutusyhtiö Maaf Assurances.LesEchos.fr Vuonna 2006, toinen suuri vakuutusyhtiö Garantie Mutuelle des Fonctionnaires (GMF) hankki haltuunsa 16,4% osuuden painosta.LesEchos.fr Lähes kaikki ranskalaiset opiskelijat tuntevat Paul Angoulventin vuonna 1941 luoman ja PUF:n julkaiseman Que sais-je? () -kirjasarjan. Kokoelma perustuu 128-sivuisiin julkaisuihin, joissa asiantuntijat kirjoittavat tietyistä aihealueista. Nykyään kokoelma kattaa liki 4 000 nimikettä noin 2 500 kirjoittajalta. Que sais-je? on näin ollen laajin painettu tietosanakirjakokoelma maailmassa. Monia sarjan nimikkeitä on käännetty jopa yli 40 kielelle. Vuoteen 2004 mennessä sarjaa oli myyty noin 160 miljoonaa kopiota. ==Lähteet== ==Aiheesta muualla== *Presses Universitaires de France Luokka:Ranskalaiset yritykset
Tommy Anders

Tommy Anders (s. 1990) on amerikkalainen aikuisviihdenäyttelijä, joka on erikoistunut homoeroottisiin elokuviin. Nuoresta iästään huolimatta hän on näytellyt useissa elokuvissa. Hän on vaaleahiuksinen ja sinisilmäinen. Yleensä hänellä on elokuvissa niin sanottu top-rooli.http://www.zoominfo.com/p/Tommy- Anders/1274794718 Anders työskenteli ainoastaan Helix Studiosille, mutta lopetti vuonna 2011. == Näyttelijäuran alku == Tommy sai ensimmäisen roolinsa vuonna 2008 elokuvasta Fucking Twinks 2, jossa hänellä on kaksi kohtausta Chad Stevensin ja Tristan Sommersin kanssa.http://www.helixstudios.net/movie/HX42/fucking- twinks-2.html?nats=MC4wLjkuOS4wLjAuMC4wLjA Andersin viimeisin elokuva on Tommy Anders Vol. 2, jonka jälkeen hän ei ole näytellyt. == Filmografia == Julkaisuvuosi Elokuvan nimi Kesto 2008 Fucking Twinks 2 102 min. 2008 Santa Dreaming 2 55 min. 2009 Teen Fuck Buddies Jesse Starr & Tommy Anders 125 min. 2009 Breaking the Rulez 80 min. 2009 Spanking Twinks 95 min. 2009 Twink Heat 2 125 min. 2009 Trickery 108 min. 2009 Twink Play Time 90 min. 2009 A Twinks Helping Hands 90 min. 2009 When Sterne's away... The Boys Will Play 90 min. 2009 Fuck It 115 min. 2009 Big Dicked Twinks 100 min. 2010 Hungry For Fresmen 100 min. 2010 Fucking Twinks 3 110 min. 2010 Twink Juice 3 145 min. 2010 Horny Twinks 100 min. 2010 Ex- Boyfriends 100 min. 2010 Tommy Anders Vol. 1 120 min. 2010 Jesse Starr Vol. 1 101 min. 2011 Jesse Starr Vol. 2 125 min. 2011 Helix All Stars Vol. 1 102 min. 2011 Tommy Anders Vol. 2 121 min. == Lähteet == Luokka:Yhdysvaltalaiset pornonäyttelijät Luokka:Vuonna 1990 syntyneet Luokka:Elävät henkilöt
Luettelo ruoka-aiheisista televisio-ohjelmista

Tämä on epätäydellinen luettelo maailman ruoka-aiheisista televisio- ohjelmista. Ruoka-aiheisia ohjelmia televisiossa: __NOTOC__ ==A== *Aaken ja Sakun kesäkeittiö *Anthony Bourdain maailmalla *Anthony Bourdain – Kohti tuntematonta *Arvostele mun illallinen *Arvostele mun illallinen Ruotsissa *Asia on pihvi ==B== *Bon Appétit *Burgerimies ==F== *Floyd matkalla pohjoiseen *Floyd Intiassa ==G== *Grillimestarit Ripe & Teresa *Grillit huurussa ==H== *Hell’s Kitchen Suomi *Huippukokki lähtee maalle *Hullu kokki Piemontessa *Hulluna leivontaan ==I== *Iron Chef ==J== *Jamie Oliver *Jamie Oliverin 15 minuutin ateriat *Jamie Oliverin helpot herkut *Junior MasterChef ==K== *24Kitchen *Kauhamatka Aasiaan *Kauhamatka Afrikkaan *Kauhamatka Australiaan *Kauhamatka Espanjaan *Kauhamatka Italiaan *Kauhamatka Jenkkilään *Kauhamatka Kaukoitään *Kauhamatka Välimerelle *Kauhukeittiö *Kaappaus keittiössä *Katin kanssa keittiössä *Keittiökutsut TES-keittiössä *Kesäkeittiö *Ketunleipää *Keventäjät *Kokkelivekkulit *Kokki lomalla *Kokki reissussa *Kokkisota *Koko Suomi leipoo *Kyproksen herkkukeittiö *Kuppilat kuntoon, Hans Välimäki! *Kuppilat kuntoon, Jyrki Sukula! *Kurjat kuppilat *Kädettömät kokit ==M== *Maailman oudoimmat ruoat *Mahdoton illallinen *Makupalat *MasterChef Suomi *Mattihan se sopan keitti *Maukasta mutkattomasti *Mayn keittiö *Meidän safkaa *Mitä tänään syötäisiin? *Muisti palaa pohjaan * Mustapippuri ==N== *Nigella *Nigellan hivelevät herkut *Neljän tähden illallinen ==O== *Jamie Oliver ==P== *Patakakkonen *Pokkakokit *Väinö Purje ==R== *Ruokala *Ruokamatka Euroopan kaupunkeihin *Ruokamatka Meksikoon *Ruokamatka Ranskaan *Ruokamatka Venetsiasta Istanbuliin *Ruokamatka Välimerellä ==S== *Sapuskaa, harashoo! *Sokkokokki *Soppamies *Suomen Hell's Kitchen *Suomen paras leipomo ==T== *Taikinaterapiaa Teresan kanssa *Teijan keittiössä *Tinan keittiössä *Tomin keittiö *Tonyn Bistro *Top Chef *Top Chef Suomi *Tänä torstaina *Tänään kotona ==Y== *Yllätyskokki Niki * Luokka:Luettelot televisiosarjoista
Pahvilaatikko

Pahvilaatikko on aaltopahvista valmistettu laatikko, johon voidaan varastoida erilaisia tuotteita. Pahvilaatikoita käytetään nykyisin laajasti muun muassa elintarvike-, elektroniikka- ja metsäteollisuuden aloilla. thumb|Arkistolaatikoita == Ulkonäkö == Pahvilaatikot ovat tyypillisesti harmaita tai ruskeita, aaltopahvista valmistettuja särmiöitä. Joissakin pahvilaatikoissa on nostettava kansi, jossa voi olla myös reikä. Pahvilaatikon pintaan voi olla myös painettu tekstiä ja kuvia. == Aiheesta muualla == Luokka:Pakkaus Luokka:Säiliöt
Suomen tilastollinen vuosikirja

Suomen tilastollinen vuosikirja on Tilastokeskuksen ja sen edeltäjien vuosittain julkaisema laaja tilastojen kokoomateos, joka sisältää tärkeimpiä tilastotietoja Suomesta ja myös vertailutietoja muista maista.Suomen tilastolliset vuosikirjat Kansalliskirjaston Doria-julkaisuarkistossa Vuosikirja sisältää tietoja mm. Suomen pinta-alasta, väestöstä, maa- ja metsätaloudesta, teollisuudesta, kaupasta, kansantaloudesta, liikenteestä, rahoitusmarkkinoista, koulutuksesta, kulutuksesta ja hinnoista, sosiaalitoimesta ja terveydenhoidosta, oikeustoimesta, valtiontaloudesta ja vaaleista. Ensimmäinen Suomenmaan tilastollinen vuosikirja ilmestyi vuonna 1879. Teoksesta julkaistiin vuoteen 1932 saakka kahta rinnakkaista laitosta, joista toisessa kielinä olivat suomi ja ranska, toisessa ruotsi ja ranska. Sortovuosien aikana vuosina 1903–1916 julkaistiin niiden rinnalla myös kolmatta, venäjänkielistä laitosta. Suomenkielisenä nimenä on ollut Suomen tilastollinen vuosikirja vuodesta 1903. Vuodesta 1933 teoksesta on ilmestynyt vain yksi, kolmikielinen laitos. Kolmas kieli vaihdettiin ranskasta englantiin vuonna 1953.Joel Kuortti & Jukka-Pekka Pietiäinen: 100 merkittävää suomalaista tietokirjaa – Abckiriasta Mustaan orkideaan, s. 49–51. Paasilinna, Helsinki 2014. Vuoden 1925 vuosikirjassa julkaistiin ensimmäisen kerran yhteiskunnallisia ja taloudellisia tietoja maailman eri maista sisältävä ulkomaanosio. Painetun version rinnalla Tilastokeskus julkaisee myös vuosikirjan verkkopalvelun, joka sisältää vuosikirjan taulukot, teemakartat ja sanahaun sekä linkit tilastojen tuottajien internet-sivuille.Tilastokeskus - Suomen tilastollinen vuosikirja ==Lähteet== Luokka:Kansalliset tilastopalvelut Luokka:Vuosikirjat Luokka:Suomalaiset historian tietokirjat Luokka:Suomalaiset kirjasarjat
Ed Fury

Ed Fury (oikealta nimeltään Edmund Holovchik, 6. kesäkuuta 1928 Los Angeles – 24. helmikuuta 2023) oli yhdysvaltalainen kehonrakentaja ja näyttelijä. Kehonrakennusta harrastanut Fury työskenteli mallina ja esitti sivuosia useissa Hollywood-elokuvissa. 1960-luvun alussa hän siirtyi Italiaan, jossa hänestä tuli suositun Ursus-elokuvasarjan vaalea ja lihaksikas sankari. Furya pidettiin näyttelijänä liian lapsekkaana ja epäuskottavana, ja hänen uransa hiipui pian peplum-tyylilajin myötä. Palattuaan Amerikkaan Fury näytteli toisinaan tv-sarjojen sivuosissa. Vuonna 1996 hän esiintyi luolamieskomediassa Dinosaur Valley Girls Ursus-elokuviin viittaavalla roolinimellä Ur-So. ==Elokuvia== * Ursus leijonien laaksossa, 1961 * Voittamaton Maciste, 1962 * Ursus – sankareista suurin, 1963 ==Lähteet== ==Aiheesta muualla== * * Luokka:Yhdysvaltalaiset näyttelijät Luokka:Yhdysvaltalaiset kehonrakentajat Luokka:Vuonna 1928 syntyneet Luokka:Vuonna 2023 kuolleet
Koiratappelu

Koiratappelu on kahden koiran usuttamista vastakkain taistelukehässä katsojien huviksi. Taistelukoirat ovat yleensä pitbullterrierejä. Ne raatelevat taistelussa toisiaan hengenvaarallisesti, ja häviäjä yleensä lopetetaan. Taistelun aikana yleisö lyö usein vetoa voittajasta, ja taistelut myös usein videoidaan. Taistelukoiraksi kasvatettava koira pidetään erillään muista koirista, usein kahlittuna, eikä sitä totuteta ihmisiin ja muihin koiriin. Sitä ruokitaan ja lääkitään yleensä hyvin, ja se saa liikuntaa. Sen korvat ja häntä saatetaan typistää niin, että vastustaja ei saa niistä otetta eikä pysty lukemaan toisen elekieltä. Joskus koira huumataan ennen taistelua, jotta se olisi aggressiivisempi eikä tuntisi kipua. Koiratappelut olivat vielä 1800-luvulla täysin laillisia esimerkiksi Britanniassa ja Yhdysvalloissa. Nykyisin koiratappelut ovat niissä ja monissa muissakin maissa laittomia, sillä taisteluihin ja taistelukoirien pitämiseen liittyy monenlaista vakavaa eläinrääkkäystä. Koiratappelutoiminta onkin mennyt maan alle, ja taisteluita järjestetään nykyisin virkavallalta salassa. Joskus taisteluita järjestetään takakujilla, mutta on myös olemassa vakituisia taistelukehiä. ==Katso myös== *Luettelo taistelukoiraroduista *Kukkotappelu ==Lähteet== Luokka:Eläinten oikeudet Luokka:Koira
Findikaattori

Findikaattori oli Tilastokeskuksen ja valtioneuvoston kanslian toteuttama internet-palvelu, jossa oli noin 100 yhteiskunnan kehitystä kuvaavaa indikaattoria.Valtioneuvoston viestintäyksikkö - Findikaattori tuottaa tietoa yhteiskunnan kehityksestä ajantasaisesti ja käyttäjäystävällisesti Palvelu oli suunnattu niille, jotka työssään tai toiminnassaan tarvitsevat ajantasaista, luotettavaa tietoa yhteiskunnan kehityksestä. Indikaattorit koottiin Tilastokeskuksen ja muiden kotimaisten tilastontuottajien aineistoista. Pääministeri Matti Vanhanen avasi Findikaattorin 14. lokakuuta 2009. Palvelu suljettiin maaliskuussa 2022. ==Lähteet== ==Aiheesta muualla== * Findikaattorin ylläpito keskeytetty Luokka:Kansalliset tilastopalvelut
Natriumheksafluorisilikaatti

Natriumheksafluorisilikaatti (Na2SiF6) on natrium- ja heksafluorisilikaatti- ionien muodostama epäorgaaninen ioniyhdiste. Yhdistettä käytetään muun muassa veden fluorauksessa ja lasin valmistuksessa. ==Ominaisuudet== Natriumheksafluorisilikaatti on huoneenlämpötilassa valkoista kiteistä ainetta. Yhdiste liukenee vain hieman kylmään veteen ja sen liukoisuus kasvaa lämpötilan noustessa. Kuumennettaessa yhdiste hajoaa natriumfluoridiksi ja piitetrafluoridiksi. Vahvojen happojen kuten rikkihapon vesiliuokset reagoivat natriumheksafluorisilikaatin kanssa muodostaen natriumfluoridia, natriumsuolaa ja piidioksidia.Jean Aigueperse, Paul Mollard, Didier Devilliers, Marous Chemla, Robert Faron & René Romano, Jean Pierre Cuer : Fluorine Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2000. Viitattu 10.3.2014 :Na2SiF6 → 2 NaF + SiF4 ==Valmistus ja käyttö== Natriumheksafluorisilikaattia voidaan valmistaa neutraloimalla fluoripiihappoa natriumkarbonaatilla tai fluoripiihapon ja natriumkloridin välisellä reaktiolla. Jälkimmäisessä tapauksessa natriumheksafluorisilikaatti saostuu huonon vesiliukoisuutensa vuoksi ja voidaan erottaa suodattamalla. Kolmas tapa valmistaa yhdistettä on natriumfluoridin ja piitetrafluoridin välinen reaktio. :H2SiF6 \+ Na2CO3 → Na2SiF6 \+ CO2 \+ H2O :H2SiF6 \+ 2 NaCl → Na2SiF6 \+ 2 HCl :2 NaF + SiF4 → Na2SiF6 Natriumheksafluorisilikaatin pääasiallinen käyttökohde on veden fluoraus, mihin sitä käytetään erityisesti Yhdysvalloissa. Muita käyttökohteita ovat hyönteisten- ja tuhoeläinten hävitys, lasin etsaus ja emalien valmistus, berylliumin ja tinan elektrolyyttisessä valmistuksessa apuaineena ja piitetrafluoridin ja synteettisen kryoliitin valmistus. ==Lähteet== ==Aiheesta muualla== * Luokka:Natriumyhdisteet Luokka:Piiyhdisteet
Mimmo Palmara

Mimmo Palmara (oikealta nimeltään Domenico Palmara; 25. heinäkuuta 1928 Cagliari – 10. kesäkuuta 2016) oli italialainen näyttelijä. Palmara valmistui Italian teatteriakatemiasta vuonna 1949, työskenteli teatterissa ja esitti pieniä sivuosia muun muassa Luchino Viscontin, Antonio Pietrangelin ja Mario Soldatin elokuvissa. Hänen ensimmäinen suurempi elokuvaroolinsa oli Pietro Franciscin Voittamattomassa Herkuleessa vuonna 1958. Komeavartaloinen Palmara erikoistui peplum- ja muihin seikkailuelokuviin, joissa hän näytteli sekä sankareita että roistoja. Hän teki myös spagettiwesternejä taiteilijanimellä Dick Palmer. Palmaran ehkä merkittävin rooli oli Viscontin Sivullisessa (Lo straniero) vuonna 1967. Myöhemmin hän työskenteli lähinnä ääninäyttelijänä sekä toisinaan myös televisiossa. ==Elokuvia== * Voittamaton Herkules, 1958 * Herkules ja Lyydian kuningatar, 1959 * Nel segno di Roma, 1959 * Pompeijin viimeiset päivät, 1959 * Goliath contro i giganti, 1961 * Taistelu Rhodoksesta, 1961 * Herkules – Atlantiksen valloittaja, 1961 * Troijan urhot, 1961 * Goliath e la schiava ribelle, 1963 * Sandok, il Maciste della giungla, 1964 * Ercole contro Roma, 1964 * I due gladiatori, 1964 * Malesian merirosvot, 1964 * Kindar, l'invulnerabile, 1965 ==Lähteet== ==Aiheesta muualla== * * Luokka:Italialaiset näyttelijät Luokka:Vuonna 1928 syntyneet Luokka:Vuonna 2016 kuolleet
Niiaus

Niiaus on tyttöjen ja nuorten naisten tervehtimisessä käyttämä ele, jossa polvia koukistetaan nopeasti. Länsimaissa niiausta pidetään naisten vastikkeena puolivartalokumarrukselle. Sekä kumarruksessa että niiauksessa eleen tarkoituksena on osoittaa kunnioitusta ja nöyrtymistä tervehdittävää kohtaan.Sirkka Lassila: Uusi käytöksen kultainen kirja == Lähteet == Luokka:Eleet Luokka:Käytös- ja tapatieto
Sineus ja Truvor

Sineus ja Truvor olivat legendaarisen varjagin, Rurikin veljiä. Nestorin kronikan mukaan slaavilaiset ja suomalais-ugrilaiset heimot riitelivät eivätkä päässeet sopuun, joten vuonna 862 he lähettivät valtuuskunnan rusien maille. He pyysivät varjageja saattamaan järjestyksen maahan. Kolme varjagiveljestä: Rurik, Sineus ja Truvor saapuivat maahan. Rurik asettui Novgorodin alueelle sloveenien hallitsijaksi ja Sineus Belozerskiin (Valkeajärvelle) tsuudien hallitsijaksi. Truvor meni Irboskaan krivitšien hallitsijaksi. Vuonna 864 Sineus ja Truvor kuolivat, jolloin Rurik ryhtyi yhdistyneen kolmen ruhtinaskunnan valtiaaksi. == Lähteet == * * (Melnikova E. A.: Itä-Euroopan muinaiset valtiot, osa=Rurik, Sineus ja Truvor muinaisvenäläisessä historiallisessa traditiossa) * Телепроект «Искатели», фильм «Славянская Троя»(Slaavilainen Troija-elokuva) * Князь Трувор (Ruhtinas Truvor) Luokka:Venäjän hallitsijat Luokka:Viikingit
Käsityöntalo Verkaranta

Käsityöntalo Verkaranta on Tampereella Tammerkosken rannassa sijaitseva Taito Pirkanmaa ry:n työ- ja harrastustila, jossa voi tehdä käsitöitä sekä ostaa materiaaleja ja työvälineitä. Verkaranta on toiminut Tampereen Verkatehtaan vanhassa värjäämössä 1980-luvulta lähtien. Nykymuotoinen käsityöntalo avattiin kesällä 2016. Sitä ennen paikka tunnettiin nimellä Käsi- ja taideteollisuuskeskus Verkaranta. Myymälä- ja työpajatoiminnan lisäksi keskuksessa järjestettiin aiemmin vaihtuvia käsityön, taideteollisuuden, tekstiilitaiteen, vaatetus- ja tekstiiliteollisuuden sekä teollisen muotoilun näyttelyitä. Rakennuksessa sijaitsi myös kahvila vuosina 1986–2015. == Rakennus == Värjäämörakennus on valmistunut vuonna 1858. Alkuperäiset piirustukset on tehnyt insinööri Johan Hult. Rakennusta on vuosien saatossa korotettu ja jatkettu useaan otteeseen; nykyinen punatiilijulkisivu on vuodelta 1899, ja sen on suunnitellut kaupunginarkkitehti Lambert Pettersson. Värjäämö ja hiukan ylempänä rinteessä sijaitseva vanha tehtaankonttori ovat ainoat rakennukset, jotka verkatehtaasta ovat jäljellä. Suurin osa tehdasalueen rakennuskannasta purettiin 1970-luvulla. Värjäämö ja konttori on suojeltu asemakaavalla. == Lähteet == Luokka:Tampereen suojellut rakennukset Luokka:Tampereen kulttuuri Luokka:Kyttälä Luokka:Tampereen näyttelytilat
Galina

Galina on varsinkin Venäjällä yleinen naisen etunimi. Nimi on muunnos kreikkalaisesta nimestä Galene, joka merkitsee tyyntä, hiljaista tai rauhallista. Suomessa nimi Galina on Digi- ja väestötietoviraston tietojen mukaan annettu vuoden 2019 loppuun mennessä 1 522 henkilölle. Ortodoksisisen kalenterin mukaan Galinan nimipäivä on 10. maaliskuuta, Pyhän Galenen, Korintissa 250-luvulla surmatun marttyyrin muistopäivänä. == Tunnettuja Galinoja == * Galina Astafei, nyk. Alina Astafei (s. 1969), romanialais–saksalainen korkeushyppääjä * Galina Beljajeva (s. 1967), venäläinen pistooliampuja * Galina Beljajeva (s. 1951), kazakstanilainen pistooliampuja * Galina Bystrova (1934–1999), neuvostoliittolainen aitajuoksija ja viisiottelija * Galina Ganeker (1917–1988), venäläinen korkeushyppääjä * Galina Vitševa Gentševa, Galena (s. 1985), bulgarialainen pop- ja folk-laulaja * Galina Gortšakova (s. 1961), venäläinen oopperalaulaja * Galina Grigorjeva (s. 1962), ukrainalainen säveltäjä * Galina Inžuvatova (s. 1952), neuvostoliittolainen maahockeypelaaja * Galina Kukleva (s. 1972), venäläinen ampumahiihtäjä * Galina Kulakova (s. 1942), venäläinen hiihtäjä * Galina Leontjeva (1941–2016), venäläinen lentopalloilija * Galina Minaitševa, myöh, Šarabidze (s. 1928), neuvostoliittolainen telinevoimistelija, olympiavoittaja ja maailmanmestari * Galina Nikolajeva (1911–1963), venäläinen kirjailija * Galina Prozumenštšikova, Galina Stepanova (1948–2015), venäläinen uimari ja olympiavoittaja * Galina Šamrai, myöh. Rudko ja Iljina (s. 1931), neuvostoliittolainen telinevoimistelija, olympiavoittaja ja maailmanmestari * Galina Širšina (s. 1979), Petroskoin kaupunginjohtaja 2013–2015 * Galina Starovoitova (1946–1998), venäläinen poliitikko, etnografi ja henkirikoksen uhri * Galina Stepanskaja (s. 1949), neuvostoliittolainen pikaluistelija ja olympiavoittaja * Galina Tšistjakova (s. 1962), venäläinen pituushyppääjä ja kolmiloikkaaja * Galina Ulanova (1910–1998), venäläinen ballerina * Galina Urbanovitš (1917–2011), venäläinen telinevoimistelija ja olympiavoittaja * Galina Ustvolskaja (1919–2006), venäläinen säveltäjä * Galina Vinogradova, o.s. Galkina (s. 1979), venäläinen suunnistaja * Galina Višnevskaja (1926–2012), venäläinen oopperalaulaja, sopraano * Galina Vjužanina (s. 1952), neuvostoliittolainen maahockeypelaaja * Galina Voskobojeva (s. 1984), kazakstanilainen tennispelaaja * Galina Zybina (1931–2024), venäläinen kuulantyöntäjä, kiekon- ja keihäänheittäjä == Lähteet == == Aiheesta muualla == Luokka:Etunimet
Jenni Tuominen

Jenni Tuominen (s. 1976) on suomalainen, nykyisin Porvoossa asuva ja työskentelevä kuvittaja-kuvataiteilija. Hän on suunnitellut kuoseja Marimekolle vuodesta 2006. Samana vuonna hän voitti ensimmäisen palkinnon Marimekon järjestämässä "Muotoilu, kohtaa käyttäjä!" -kilpailussa sekä Kirsti Paakkasen Säätiön erikoisstipendin. Hän kuvittaa ja kirjoittaa Etana Editionsin kustantamaa Jengi-kirjasarjaa yhdessä kuvittaja-graafikko Jukka Pylvään kanssa. Hän on Suomen taidegraafikkojen ja Kuvittajat ry:n jäsen. Kesällä 2014 Tuominen oli mukana Kiasman ja Marimekon yhteisnäyttelyssä, joka kantoi nimeä Kimpassa. Taiteen edistämiskeskus palkitsi hänet vuonna 2017 kuvitustaiteen valtionpalkinnolla. ==Lähteet== Luokka:Suomalaiset tekstiilitaiteilijat Luokka:Vuonna 1976 syntyneet Luokka:Elävät henkilöt Luokka:Suomalaiset kuvittajat
Inna

Inna on naisen etunimi. Nimi on syntynyt muunnoksena muista samantapaisista nimistä kuten Ina, Inga, Inka tai Galina, mutta Saksassa se on käsitetty myös latinalaisen, viatonta merkitsevän Innocentia-nimen lyhentymäksi. Suomessa nimi Inna on vuoden 2019 loppuun mennessä annettu 1 925 henkilölle. Joskus tyttö on voitu nimetä Innaksi siksi, että nimi on äidin nimi Anni takaperin. Vuodesta 2020 lähtien Innan nimipäivä on 29. elokuuta. == Tunnettuja Innoja == * Inna, oik. Elena Alexandra Apostoleanu (s. 1986), romanialainen tanssimusiikin laulaja * Inna Deriglazova (s. 1990), venäläinen florettimiekkailija ja olympiavoittaja * Inna Derusova (1970–2022), ukrainalainen sotilas ja lääkintämies, Ukrainan sankari * Inna Ilivitzky (s. 1946), suomalainen eläinlääkäri ja vasemmistoliittolainen poliitikko * Inna Koskenniemi (1923–1995), suomalainen kieli- ja kirjallisuustieteilijä * Inna Lasovskaja (s. 1969), venäläinen kolmiloikkaaja * Inna Latiševa (s. 1955), suomenvenäläinen yritysjohtaja ja kirjailija * Inna Makarova (1928–2020), venäläinen näyttelijä * Inna Osypenko-Radomska (s. 1982), ukrainalais- azerbaidžanilainen ratameloja, olympiavoittaja ja maailmanmestari * Inna Patrakova (s. 1970), venäläinen kirjailija, tulkki ja mainosgraafikko * Inna Tähkänen (s. 1991), suomalainen näyttelijä == Lähteet == Luokka:Etunimet Luokka:Seulonnan keskeiset artikkelit
Arve Tellefsen

Arve Tellefsen (s. 14. joulukuuta 1936 Trondheim) on norjalainen viulutaiteilija, maansa merkittävimpiä muusikoita. Tellefsen opiskeli viulunsoittoa 6-vuotiaasta alkaen Trondheimin musiikkiopistossa. Vuonna 1955 hän siirtyi Kööpenhaminaan jatkamaan opintojaan Tanskan kuninkaallisessa musiikkikonservatoriossa Henry Holstin johdolla, ja vuosina 1960–1961 hän opiskeli New Yorkissa Ivan Galamianin johdolla. Hän voitti prinsessa Astridin musiikkipalkinnon vuonna 1956. Ensikonserttinsa Tellefsen piti Oslossa vuonna 1959. Vuosina 1970–1975 hän työskenteli konserttimestarina Ruotsin radion sinfoniaorkesterissa ja vuosina 1977–1981 Wienin sinfonikoissa. Kun Norjan valtiollinen musiikkikorkeakoulu perustettiin vuonna 1973, hän toimi lyhyen aikaa ensimmäisenä viulunsoiton professorina, ennen kuin antautui kansainväliselle uralle. Hän on saanut kotimaassaan useita palkintoja ja huomionosoituksia, esimerkiksi Pyhän Olavin ritarikunnan kunniamerkin. Tellefsen on esittänyt sekä orkesteri- että kamarimusiikkia. Hän esiintynyt merkittävien orkestereiden solistina ja on levyttänyt Paavo Berglundin ja Kuninkaallisen filharmonisen orkesterin kanssa Jean Sibeliuksen viulukonserton. Tellefsenin soitin on Giuseppe Guarneri del Gesù vuodelta 1741. Tellefsen on vieraillut useita kertoja Suomessa vuodesta 1963 alkaen sekä solistina (mm. Naantalin Musiikkijuhlilla) että Sibelius-viulukilpailun tuomariston jäsenenä. ==Aiheesta muualla== * Arve Tellefsenin kotisivusto. * Arve Tellefsen hakuteoksessa Stone norske lexikon. Luokka:Vuonna 1936 syntyneet Luokka:Norjalaiset viulistit Luokka:Elävät henkilöt
Timo Teerisuo

Timo Ilari Teerisuo (13. helmikuuta 1935 Helsinki – 16. toukokuuta 1992 HelsinkiKuolinilmoitus. Helsingin Sanomat 17.6.1992, s. A 6. (Maksullinen lähde.)) oli suomalainen musiikkitieteilijä, hallintomies ja toimittaja. Teerisuo opiskeli musiikkitiedettä Helsingin yliopistossa sekä musiikinteoriaa Sibelius-Akatemiassa ja jatkoi opintojaan Wienissä ja Lontoossa. Hän väitteli filosofian tohtoriksi vuonna 1970 aiheenaan Aarre Merikannon ooppera Juha. Teerisuo työskenteli Sibelius-Akatemiassa vuosina 1961–1968 ja Suomen Kansallisoopperassa 1961–1964 sekä Teostossa tiedotuspäällikkönä (1970–1972) ja apulaisjohtajana (1972–); samalla hän toimi Luovan säveltaiteen edistämiskeskuksen asiamiehenä vuodet 1970–1986. Hän kuului myös musiikkilehti Rondon perustajiin ja toimi muun muassa Kauppalehden musiikkiarvostelijana ja -toimittajana. Hän hoiti useita musiikkialan luottamustehtäviä. ==Julkaisuja== * * ==Lähteet== Luokka:Vuonna 1935 syntyneet Luokka:Vuonna 1992 kuolleet Luokka:Suomalaiset musiikkitieteilijät Luokka:Suomalaiset musiikkivaikuttajat Luokka:Suomalaiset toimittajat
Viiruniskamesikko

Viiruniskamesikko (Plectorhyncha lanceolata) on mesikoiden heimoon kuuluva varpuslintu. ==Levinneisyys== Viiruniskamesikkoa tavataan Australian itäosissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Mesikot
Mustapyrstömesikko

Mustapyrstömesikko (Acanthagenys rufogularis) on mesikoiden heimoon kuuluva varpuslintu. ==Levinneisyys== Mustapyrstömesikkoa tavataan suuressa osassa Australiaa. Lajin on kuvattu olevan pääasiassa yleinen, ja se on luokiteltu elinvoimaiseksi. ==Lähteet== Luokka:Mesikot
Keltahelttamesikko

Keltahelttamesikko (Anthochaera paradoxa) on mesikoiden heimoon kuuluva varpuslintu. ==Levinneisyys== Keltahelttamesikkoa tavataan Australiassa Tasmanian osavaltiossa. Lajin on yleinen Tasmanian länsiosia lukuun ottamatta. Se on luokiteltu elinvoimaiseksi. ==Lähteet== Luokka:Mesikot
Lännenhelttamesikko

Lännenhelttamesikko (Anthochaera lunulata) on mesikoiden heimoon kuuluva varpuslintu. ==Levinneisyys== Lännenhelttamesikkoa tavataan Australian lounaisosissa. Lajin kannankehitys on runsastuva, ja se on luokiteltu elinvoimaiseksi. ==Lähteet== Luokka:Mesikot
Naantalin Seudun Urheiluautoilijat

Naantalin Seudun Urheiluautoilijat r.y. (lyh. NaSU) on vuonna 1968 perustettu naantalilainen autourheiluseura. Seuran jäsenmäärä on noin 150 ja sillä on oma kerhotila Naantalissa osoitteessa Luostarinkatu 31. NaSU järjestää vuosittain 2–3 autourheilukilpailua. Tunnetuin on Rantaralli, joka on Suomen suosituimman rallisarjan F-Cupin osakilpailu. Vuoden 2013 kilpailuun ilmoittautui 145 kilpailijaparia yhteensä viidessä sarjassa. Vuonna 2007 Rantaralliin osallistui 251 kilpailijaa muun muassa luokissa Historic Rally Trophy ja nuorten SM-sarja. Muita kilpailuja ovat autosuunnistus Armonlaakson Ajot ja jokamiehenluokan ralli Naantalin JM. == Lähteet == == Aiheesta muualla == * Naantalin Seudun Urheiluautoilijoiden kotisivut Luokka:Naantalilaiset urheiluseurat Luokka:Suomalaiset moottoriurheiluseurat Luokka:Vuonna 1968 perustetut urheiluseurat Luokka:Autourheilu
Kirjomesikko

Kirjomesikko (Anthochaera phrygia) on mesikoiden heimoon kuuluva uhanalainen varpuslintu. ==Levinneisyys== Kirjomesikkoa tavataan laikuttaisesti Australian kaakkoisosissa. Laji on vähentynyt nopeasti, ja vuonna 2010 niitä oli 350–400 aikuista yksilöä. Kirjomesikko on luokiteltu äärimmäisen uhanalaiseksi. Sitä uhkaa elinympäristöjen tuhoutuminen ja mahdollisesti muiden mesikoiden, erityisesti sotilasmesikoiden aiheuttama kilpailu. ==Lähteet== Luokka:Mesikot Luokka:Uhanalaiset linnut
Knuutilankankaan vesitorni

Knuutilankankaan vesitorni on Oulussa Knuutilankankaan kaupunginosassa sijaitseva vuonna 1993 valmistunut vesitorni. Tornin vesisäiliön tilavuus on 4 000 m3 ja sen ylin vesiraja on 68,4 metriä merenpinnan yläpuolella. Tornin rakennesuunnittelusta vastasi diplomi-insinööri Tapani Mäkikyrö, joka piti rakennusta kauneimpana suunnittelemistaan esineistä. Rakennuksen pikarimainen kartio-osa on tehty esijännitetyistä valkobetonielementeistä. ==Lähteet== ==Aiheesta muualla== Luokka:Knuutila Luokka:Oulun vesitornit
Härkäjuhlat

Härkäjuhlat on Vihannin Mäntylammella vietettävä härkäteemainen tapahtuma. Se järjestetään vuonna 2014 50. kerran peräkkäin samassa paikassa elokuun toisena lauantaina. Tapahtuma on tarkoitettu kaikenikäisille. Musiikin ja tanssin lisäksi tapahtumassa on vuosien varrella ollut monenlaista oheistapahtumaa. Tapahtuman keskeiseksi osaksi on muodostunut härkäannosten myyminen, vartaassa pyörivä härkä on vaihtanut muotoaan hygieniasyistä. Festivaalin perusti LC Vihanti vuonna 1964, mikä jälkeen tapahtuma on järjestetty vuosittain elokuun toisena lauantaina. Tapahtuman järjestämisessä on vuodesta 1967 vuoteen 2013 ollut mukana myös Vihannin Urheilijat. Vuosien varrella tapahtumassa on esiintynyt suuri joukko suomalaisia artisteja, kuten Danny, Lea Laven, Souvarit ja muita julkisuuden henkilöitä kuten Jaakko Kolmonen ja vakioartistina Vihannin oma bändi Gobra. Tapahtuma on vakiintunut myös nuorten kesäloman päättäjäispaikaksi, koska useina vuosina elokuun toinen lauantai on ollut myös viimeinen lomalauantai koulusta. Tapahtuman tuotto on vuosittain ohjattu vihantilaisten nuorten hyväksi. == Ohjelmistoa vuosien varrelta == === 46v Härkäjuhlat 14. elokuuta 2010 === Juhlissa esiintyivät Yölintu ja Susanna Sakko&Onnenpotku.; Paikallisia bändejä kuultiin ulkona, sekä Open House- kokoonpano soitti 60- ja 70-luvun covereita. Vuonna Härkäjuhlatoimikunnan puheenjohtajana toimi Mikko Hemmilä. === 49v Härkäjuhlat 8. elokuuta 2013 === Vuonna 2013 tapahtuman järjesti Vihannin LC yksin, Vihannin Urheilijoiden kanssa yhdessä järjestettyjen 46-vuotisjuhlan jälkeen. Muutoksesta johtuen tapahtuma hieman supistui kattamaan vain Mäntylammen lavatilan sisäosan, ja ulkona ei järjestetty ohjelmaa kuten aiempina vuosina. Tapahtuma menestyi kuitenkin hyvin ja pääsi tavoitteeseensa muutoksesta huolimatta. === 50v Juhlavuosi 9. elokuuta 2014 === Vuonna 2014 Härkäjuhlat vietetään 50. kerran. Tapahtumaan on tarkoitus kerätä kattava otos vuosien varrella olleita virikkeitä, kuten pussitappelua, tikanheittoa ja taikuri. == Lähteet == * http://www.raahenseutu.fi/cs/Satellite/Meidan_Elamaa/1194646564567/artikkeli/juhlat+valmiiksi+haralle.html * http://www.vihanninurheilijat.com/ Luokka:Rockfestivaalit Suomessa
Kepler-90

Kepler-90 on pääsarjan tähti, joka sijaitsee noin 2 500 valovuoden päässä Maasta, Lohikäärmeen tähdistön suunnalla. Tähden massa ja säde vastaavat noin 120 % Auringon vastaavista. Tähden pintalämpötilaksi on arvioitu 6 080 K ja metallipitoisuudeksi −0,120. == Planeettakunta == NASAn Kepler- avaruusteleskooppi on havainnut seitsemän tähteä kiertävää eksoplaneettaa: == Lähteet == == Aiheesta muualla == *Kepler-90 Extrasolar Planet Encyclopediassa Luokka:Planeettajärjestelmät
Lootusasento

Lootusasento on istuma-asento ja joogan asana. Lootusasennossa jalat ovat ristissä ja jalkaterät nostetaan vastakkaisten reisien päälle. Lootusasentoa käytetään ja suositellaan usein mietiskelyssä, koska selkä on siinä suorassa ja koska siinä on mahdollista pysytellä kauan aikaa miellyttävästi. Mukava lootusasento edellyttää kuitenkin notkeutta ja voi vaatia harjaantumista. Varomattomasti ja väkisin harjoitettuna lootusasento voi olla vaarallinen polville, etenkin jos se aiheuttaa kipua. Lootusasennosta on erilaisia muunnelmia kuten täyslootus, puolilootus ja yksineljäsosalootus. Täyslootuksessa kumpikin jalkaterä on reisien päällä ja jalkapohjat ovat ylöspäin. Puolilootuksessa vain toinen jalkaterä on reiden päällä ja toinen lattiaa vasten. Lootusasento on saanut nimensä lootuskukasta. ==Lähteet== == Aiheesta muualla == Luokka:Jooga Luokka:Meditaatio Luokka:Asennot
Kepler-4

Kepler-4 on G-tyypin pääsarjan tähti, joka sijaitsee noin 1 800 valovuoden päässä Maasta, Lohikäärmeen tähdistön suunnalla. Tähden massa vastaa noin 122 % ja säde 149 % Auringon vastaavista. Tähden pintalämpötilaksi on arvioitu 5 857 K ja metallipitoisuudeksi 0,170. == Planeettakunta == NASAn Kepler- avaruusteleskooppi on havainnut yhden tähteä kiertävän eksoplaneetan: == Lähteet == == Aiheesta muualla == *Kepler-90 Extrasolar Planet Encyclopediassa Luokka:Planeettajärjestelmät
Claude Julien

Claude Julien (s. 23. huhtikuuta 1960 Blind River, Ontario, Kanada) on kanadalainen jääkiekkovalmentaja ja uransa lopettanut jääkiekkopuolustaja. Vuosina 1980–1992 Julien pelasi 136 IHL-, 148 CHL-, 469 AHL- ja 14 NHL- ottelua. 2007–2017 Julien valmensi Pohjois-Amerikan NHL:ssä pelaavaa Boston Bruinsia. Vuonna 2011 joukkue voitti Stanley Cup -mestaruuden. Julien oli Kanadan maajoukkueen apuvalmentajana vuoden 2014 talviolympialaisissa. Helmikuussa 2021 Julien erotettiin tehtävästään Montreal Canadiensin päävalmentajana. https://www.tsn.ca/montreal-canadiens-fire-claude-julien- appoint-dominique-ducharme-interim-head-coach-1.1598262 ==Lähteet== ==Aiheesta muualla== * Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Jack Adams Award -voittajat Luokka:Vuonna 1960 syntyneet Luokka:Elävät henkilöt
Jormuan ofioliitti

Jormuan ofioliitti on Kajaanin Jormuassa sijaitseva geologinen yksikkö. Sen tulkitaan edustavan mereisen kuoren ja vaipan kappaleita, jotka ovat työntyneet tektonisten liikkeiden mukana maanpinnalle. Ofioliitin ikä on noin 1,95 miljardia vuotta, eli se on syntynyt paleoproterotsooisella maailmankaudella. Se on tiettävästi maailman vanhin ofioliittikompleksi, jossa merenpohjan alkuperäinen kerrosjärjestys on täysin säilynyt. Vielä tätäkin vanhempaa merellistä kuorta on löydettävissä esimerkiksi läntisestä Grönlannista Isuan vihreäkivivyöhykkeeltä, jossa kivien ikä on yli 3,7 miljardia vuotta (eoarkeeinen maailmankausi). Jormuan lisäksi ofioliitti sijaitsee osaksi Paltamon Mieslahden ja Kontiomäen alueilla Oulujärven itärannalla. Myös Pohjois-Karjalan Outokummussa sekä Sodankylän Nuttiossa on samantapaisen ofioliitin jäänteitä. Jormuan ofioliittikompleksi on muodostunut arkeeisen kallioperän repeämisen ja vulkaanisen toiminnan tuloksena. Ofioliittialue sisältää huomattavan määrän talkkia. Alueella tavataan erikoisia kasvilajeja kuten harvinaisia kämmeköitä sekä serpentiinipikkutervakkoa ja kainuunnurmihärkkiä. Mondo Minerals ja eräät muut kaivosyhtiöt ovat kiinnostuneita Jormuan laatasta ja siihen liittyvästä ofioliitista. Mondo on suorittanut Mieslahdessa koelouhintaa. Jormuassa oli pienimuotoinen Paraisten Kalkin talkkikaivos 1950-luvulla. ==Lähteet== ==Aiheesta muualla== *Suomen muinaiset tulivuoret Jussi S. Heinosen ja Elina Lehtosen blogi 20.9.2022 Luokka:Suomen geologia Luokka:Suomen kaivosteollisuus
Saimaan kanavan seurakunta

Saimaan kanavan seurakunta oli 1846–1857 toiminut seurakunta Saimaan kanavaa rakentaneiden virkamiesten ja työväen keskuudessa. Päätös kanavan rakentamisesta tehtiin 1841 ja työt aloitettiin 1845. == Seurakunnan perustaminen == Keisarillinen majesteetti määräsi 1. joulukuuta 1846 ja 1. syyskuuta 1847 antamillaan käskykirjeillä asetettavaksi papin kanavalinjalla työskenteleviä ihmisiä varten. Armollisella ohjesäännöllä määrättiin 4. joulukuuta 1847, että papin virka oli julistettava tavallisessa järjestyksessä haettavaksi ja virkaan asettaminen tulisi tapahtua Porvoon tuomiokapitulin antamalla virkavahvistuskirjalla. Lisäksi määrättiin, että papin tuli asua kanavalinjan varrella ja olla Lappeenrannan ja Viipurin seurakuntien kirkkoherrojen valvonnan alaisena. Jo hakuvaiheessa viran ehdoksi asetettiin myös, että virka lakkautettaisiin kanavan valmistuttua ja kirkonkirjat sekä muu arkisto tulisi jättää tuomiokapitulin arkistossa säilytettäväksi.Colliander palstat 613–614. == Saarnaajat == Ensimmäinen saarnaaja nimitettiin virkaansa 26. huhtikuuta 1848. Hänen nimensä oli Gregorius Monell ja hän otti virkansa vastaan 6. kesäkuuta 1848. Monell hoiti tehtävää vuoteen 1852 ja vuosina 1853–1857 häntä seurasi saarnaajan virassa Erik Kristian Relander. Vuosina 1846–1848 seurakunnassa toimi ylimääräisenä pappina Anders Johan Kiljander. Hän työskenteli virkaa toimittavana kanavan saarnaajana Lappeenrannan kehruuhuoneen saarnaajan toimen ohella. == Seurakunnan lakkauttaminen == Saimaan kanava vihittiin juhlallisesti käyttöön 7. kesäkuuta 1856. Liikenteen aloittaminen tiesi saarnaajan viran lakkauttamista 1857. Saimaan kanavan taloudellinen komitea määräsi 4. maaliskuuta 1858, että hopeiset ehtoolliskalkki, pateeni ja öylättirasia tuli lähettää tarpeettomina rautatiejohtokunnalle. Seurakunnan kirkonkirjoja ja muuta arkistoa säilytettiin Viipurin seurakunnan arkistossa, josta ne siirrettiin myöhemmin Savonlinnan tuomiokapitulin arkistoon. == Katso myös == * Uskonto Etelä-Karjalassa ==Lähteet== * O. I. Colliander: Suomen kirkon paimenmuisto. 19:n vuosisadan alusta nykyaikaan, Otava 1910, nide I, osa II Suomen kirkon seurakunnat. ===Viitteet=== ==Aiheesta muualla== * Tietoja Suomen seurakunnista. Luokka:Saimaan kanava Luokka:Mikkelin hiippakunnan entiset seurakunnat
Lumoava pimeys

Lumoava pimeys on Kami Garcian ja Margaret Stohlin kirjoittama fantasiaromaani. Se on toinen osa noitasaagaan, jonka ensimmäinen osa on Lumoava kirous toimi pohjana elokuvalle Lumoava kirous. Lumoava pimeys nousi heti ilmestyttyään New York Timesin kirjanmyyntitilastoissa kolmannelle tilalle. == Lähteet == Luokka:Fantasiaromaanit Luokka:Vuoden 2010 kirjat
Vangitut

Vangitut voi tarkoittaa ainakin seuraavia: * Vangitut (engl. Asylum), David Mackenzien ohjaama elokuva vuodelta 2005 * Vangitut (engl. Prisoners), Denis Villeneuven ohjaama elokuva vuodelta 2013.
Pittodrie Stadium

Pittodrie Stadium on Aberdeenissa, Skotlannissa, sijaitseva Aberdeen- jalkapalloseuran kotistadion. Stadion otettiin käyttöön vuonna 1899. Katsojakapasiteetti on 21 421\. Yleisöennätys on 45 061 katsojaa maaliskuulta 1954 cup-ottelussa Heartsia vastaan. Vuonna 1978 Pittodriesta tuli Ison- Britannian toinen jalkapallostadion ilman seisomakatsomoa. == Lähteet == == Aiheesta muualla == Luokka:Skotlannin jalkapallostadionit Luokka:Aberdeen Luokka:1890-luvulla rakennetut rakennukset ja rakennelmat
Oculus Rift

Oculus Rift tai pelkkä Rift ovat vuonna 2016 julkaistut virtuaalitodellisuuslasit. Lasit on kehittänyt Oculus VR, joka sai hanketta varten 91 miljoonaa Yhdysvaltain dollaria, joista 2,4 miljoonaa tuli joukkorahoituspalvelu Kickstarterin kautta. Oculus VR:n perustivat Palmer Luckey ja Scaleformin Brendan Iribe ja Michael Antonov, kuin myös Nate Mitchell. id Software:n yksi perustajista, John Carmack, ryhtyi myöhemmin yrityksen teknologiajohtajaksi (CTO). Facebook osti Oculus VR:n kahdella miljardilla Yhdysvaltain dollarilla maaliskuussa 2014.http://www.theverge.com/2014/3/25/5547456/facebook-buying-oculus- for-2-billion Lasien sisällä on kaksi linssiä. Lasit peittävät käyttäjän koko näkökentän, ja simulaation aikana päätä kääntämällä kuvakulma virtuaaliympäristössä muuttuu saaden aikaan immersion tunteen. Laseja voi käyttää muun muassa videopelaamisessa. Laseista julkaistiin kehittäjäversio (Development Kit) varsinkin pelintekijöitä ja muiden sovellusten kehittäjiä varten. Consumer Electronics Show'ssa tammikuussa 2014 esiteltiin Crystal Cove -niminen prototyyppi, joka reagoi esimerkiksi nojaamiseen ja ryömimiseen erillisen liiketunnistuskameran avulla. Oculus VR julkaisi toisen kehittäjäversion (DK2) 19. maaliskuuta 2014. == Pelit == Osa peleistä ilmestyy yksinoikeudella Oculus Rift -laitteelle. == Katso myös == * HTC Vive * OSVR * PlayStation VR * Google Glass * Oculus Rift S == Lähteet == == Aiheesta muualla == * Virallinen nettisivusto * Oculus Rift Kickstarter-sivustolla * Oculus Developer Forums Luokka:Virtuaalitodellisuuslasit Luokka:Näyttötekniikka Luokka:Ihmisen ja tietokoneen vuorovaikutus Luokka:Seulonnan keskeiset artikkelit
Valkoinen lippu

Valkoinen lippu tunnetaan etenkin sodankäynnissä antautumisen merkkinä heilutettavana lippuna. Myös vihollista lähestyvät aseettomat neuvottelijat kantavat perinteisesti valkoista lippua. Sodankäynnin sääntöjen mukaan valkoisen lipun kanssa kulkevia henkilöitä kohti ei saa avata tulta, eivätkä he saa itse avata tulta. Valkoista lippua on historian aikana käytetty myös sotalippuna, ja nykyisin sitä käytetään merkkilippuna etenkin moottoriurheilussa. ==Antautumisen ja neuvotteluiden lippu== Varhaisimmat maininnat valkoisen lipun käytöstä antautumisessa ovat Kiinasta Han-dynastian ajalta (25 – 220 jaa.) ja Roomasta Tacitukselta teoksesta Historiae (109 jaa.), jossa viitataan Vitelliuksen ja Vespasianuksen väliseen sotaan 69 jaa. Valkoinen väri valittiin antautumisen merkiksi luultavasti siksi että sitä oli helpoimmin saatavilla ja koska se erottui hyvin niin maastosta kuin värikkäistä sotalipuistakin. Eri maiden laeissa valkoinen lippu mainitaan antautumisen merkkinä luultavasti vain Italiassa. Vuoden 1907 maasodan lakeja koskevan Haagin sopimuksen artikla 32 mainitsee valkoisen lipun käytöstä tulitauon merkkinä sellaisissa tilanteissa, joissa jokin sodan osapuoli haluaa aloittaa neuvottelut. Sopimuksen mukaan valkoista lippua kantavalla neuvottelijalla sekä hänen seurueeseensa kuuluvalla tulkilla, lipunkantajalla ja sotilassoittajalla on oikeus loukkaamattomuuteen.Haagin toisessa rauhankonferenssissa tehtyjä ja siellä 18 päivänä lokakuuta 1907 allekirjoitettuja kansainvälisiä sopimuksia. Valtiosopimukset 11/1924. Finlex.fi. Viitattu 10.5.2014. ==Ranskan sotalippu== 1600-luvun uskonsodissa valkoinen lippu edusti puhtautta ja oli kuninkaallisen vallan tunnus. Siksi myös Ranskan rykmenttien ja Ranskan kuninkaallisen laivaston liput olivat usein valkoisia. Vuonna 1661 valkoisesta lipusta tehtiin Ranskan kuninkaallisen laivaston virallinen lippu käytettäväksi myös rannikkolinnakkeissa ja siirtokunnissa kuten Quebecissä. Sitä käytettiin sen vuoksi myös sotalippuna aina vuoteen 1790 saakka. ==Umayyad-dynastia== Syyrian Umaijad-dynastia (661–750) käytti valkoista lippua tunnuksenaan useiden vuosien ajan. ==Taliban== Afganistanin Taliban-liike käytti valkoista lippua tunnuksenaan vuosina 1996–1997 vallattuaan Afganistanin pääkaupungin Kabulin. Sen jälkeen siihen lisättiin mustalla kirjoitettu uskontunnustus. ==Urheilussa== Yhdysvaltain moottoriurheilussa kuten IRL:ssä ja NASCARissa valkoinen lippu voi kertoa viimeisen kierroksen alkaneen. Formula 1 -kilpailussa valkoinen lippu varoittaa hitaasta autosta radalla. Yhdysvaltalaisessa rata-autoilussa valkoinen lippu voi merkitä hidasta autoa tai toimitsijoiden autoa radalla. Joissain autosarjoissa valkoista lippua näytetään harjoitusten tai aika-ajojen ensimmäisellä kierroksella kaikilla käytössä olevilla lippupisteillä. Yleisurheilun kenttälajeissa valkoinen lippu on hyväksytyn suorituksen merkki. ==Lähteet== == Aiheesta muualla == Luokka:Liput
Mikki, Aku, Hessu – kolme muskettisoturia

Mikki, Aku, Hessu – kolme muskettisoturia (engl. Mickey, Donald, Goofy - The Three Musketeers) on vuonna 2004 julkaistu Disneyn elokuva. Se perustuu löyhästi Alexandre Dumas vanhemman kirjaan Kolme muskettisoturia, mutta elokuvan juoni etenee eri tavalla kuin kirjassa. ==Juoni== Mikki Hiiri, Aku Ankka ja Hessu Hopo elävät Ranskassa, jossa muskettisoturit myös elävät. Muskettisoturien kapteenina toimii Musta Pekka, joka punoo juonta prinsessa Minnin pään menoksi päästäkseen kuninkaaksi. Mikki, Aku ja Hessu haaveilevat muskettisotureina olemisesta, mutta Pekka ei huoli heitä, koska Aku on pelkuri, Hessu dorka ja Mikki liian lyhyt. Vähän myöhemmin Pekan Beagle Boys -ryhmä yrittää tappaa Minnin kuullessaan väärin Pekan käskyn. Minni kuitenkin selviytyy täpärästi, mutta haluaa muskettisotureita hänen henkivartijoikseen. Pekka kuitenkin keksii laittaa Mikin, Akun ja Hessun henkivartijoiksi. Kun Mikki, Aku ja Hessu pärjäävätkin henkivartijoina Pekka päättää tappaa heidät yksi kerrallaan. Nämä kuitenkin selviävät. Pekka on kuitenkin jo ehtinyt päästä kuninkaaksi, mutta Mikki, Aku ja Hessu onnistuvat päihittämään hänet ja Beagle Boysin ja pelastamaan Minnin ja Iineksen. Tämän jälkeen Minni julistaa Mikin, Akun ja Hessun kuninkaallisiksi muskettisotureiksi. ==Suomenkieliset ääninäyttelijät== Luokka:Mikki Hiiri Luokka:Disneyn animaatioelokuvat Luokka:Vuoden 2004 yhdysvaltalaiset elokuvat
Novello

Novello on kunta Italiassa Piemonten alueella olevassa Cuneon maakunnassa. Ensimmäiset varmat tiedot kylän historiasta ovat vuodelta 1100. Novellossa on ollut myös linna keskiajalta saakka. Se kuitenkin tuhoutui vuonna 1437 espanjalaisten hyökkäyksessä. Nykyinen linna on rakennettu samalle paikalle vuonna 1880.http://www.comune.novello.cn.it/ Kunnasta osa kuuluu baroloviinin tuotantoalueeseen.http://www.agraria.org/vini/barolo.htm == Lähteet == == Aiheesta muualla == Luokka:Cuneon maakunnan kunnat
Azerbaidžanin naisten jalkapallomaajoukkue

Azerbaidžanin naisten jalkapallomaajoukkue on Azerbaidžanin naisten edustusjoukkue jalkapallossa. Se toimii Azerbaidžanin jalkapalloliiton alaisuudessa. Azerbaidžan ei ole pelannut kertaan naisten arvokisoissa. Se osallistui ensimmäisen kerran arvokisojen karsintoihin 2009 EM-kisoissa. == Arvokisat == === Maailmanmestaruuskilpailut === * 1995–2007 – Ei osallistunut karsintoihin * 2011 – Ei selviytynyt karsinnoista * 2015 – Ei selviytynyt karsinnoista * 2019 – Ei selviytynyt karsinnoista === Euroopan- mestaruuskilpailut === * 1993–2005 – Ei osallistunut karsintoihin * 2009 – Ei selviytynyt karsinnoista * 2013 – Ei selviytynyt karsinnoista * 2017 – Ei selviytynyt karsinnoista == Lähteet == * * === Viitteet === Luokka:Naisten jalkapallomaajoukkueet Luokka:Azerbaidžanin jalkapallo
Sabotage (vuoden 2014 elokuva)

Sabotage on vuonna 2014 ensi-iltansa saanut yhdysvaltalainen toimintatrilleri, jonka on ohjannut David Ayer. Elokuvan pääosassa esiintyy Arnold Schwarzenegger. Elokuva perustuu löyhästi Agatha Christien romaaniin Eikä yksikään pelastunut (1939). == Rooleissa == == Tuotanto == Elokuvan kuvaukset aloitettiin 13. syyskuuta 2012, ja ne päättyivät tammikuussa 2013. Elokuvan Yhdysvaltain ensi-ilta oli 28. maaliskuuta 2014. Suomessa elokuvan oli tarkoitus saada ensi-iltansa 2. toukokuuta, mutta elokuvateatterilevitys peruttiin sen menestyttyä taloudellisesti huonosti Yhdysvalloissa. Suomessa Sabotage julkaistiin DVD:nä ja Blu-rayna 22. elokuuta 2014. == Lähteet == Luokka:Vuoden 2014 yhdysvaltalaiset elokuvat Luokka:Yhdysvaltalaiset toimintatrillerit
Pop (Gasin albumi)

Pop on saksalaisen minimal techno -artisti Gasin neljäs studioalbumi, joka julkaistiin vuonna 2000. Kuten kaikissa Gasin studioalbumeissa, myös Popissa kappaleet ovat nimettömiä. Albumi julkaistiin kokonaisuudessaan vuonna 2008 kokoelma-albumilla Nah und Fern, yhdessä muiden Gasin studioalbumien kanssa. Pitchfork Media valitsi Popin 2000-luvun 85:nneksi parhaaksi albumiksi vuonna 2009. == Sisältö == # # # # # # # == Lähteet == Luokka:Vuoden 2000 albumit Luokka:Gasin albumit
Norma Kamali

Norma Kamali, syntyjään Norma Arraez (s. 27. kesäkuuta 1945 New York, Yhdysvallat) on yhdysvaltalainen muotisuunnittelija, joka on tunnettu monimuotoisista ja monikäyttöisistä vaatteistaan sekä uimapuvuistaan. Norma Kamalin äiti oli libanonilainen ja isä Espanjan baski. Norma itse halusi taidemaalariksi mutta vanhempien toivomuksesta hän ryhtyi opiskelemaan muotisuunnittelua. Hän sai muotiopintonsa päätökseen New Yorkin Fashion Institute of Technologyssa vuonna 1964. Suunnittelija avioitui Mohammed Hossein Kamalin kanssa ja yhdessä he avasivat ensimmäisen muotiliikkeensä New Yorkiin vuonna 1968, jolloin myös hänen ensimmäinen oma vaatekokoelmansa esiteltiin. Kamalin ensimmäinen oma uimapukukokoelma esiteltiin vuonna 1974. Tunnetuin Kamalin suunnittelemista uimapuvuista on punainen uimapuku näyttelijä Farrah Fawcettin kuuluisassa julistekuvassa vuodelta 1976. 1970-luvulla Kamalin asiakaskuntaan kuuluivat myös laulaja Cher, laulaja Diana Ross ja Bianca Jagger. Vuonna 1978 hän puvusti elokuvan The Wiz. Tunnetuimpia Norma Kamalin asuja on myös moneksi muuntuva nk. sleeping bag -takki. Hän toi 1980-luvun muotiin korotetut olkapäät. 1995 Norma Kamali avasi yhtenä ensimmäisistä suunnittelijoista oman nettikaupan. Norma Kamali on usein palkittu muodin, arkkitehtuurin, sisustuksen ja muotisivustojen palkinnoilla sekä yhteiskunnallisesta työstä luovan toiminnan hyväksi. Norma Kamalilla on oma laattansa Fashion Walk of Famella. 2010 hän sai kunniatohtorin arvon entisessä oppilaitoksessaan Fashion Institute of Technologyssa New Yorkissa. Kamali kihlautui kymmenen vuoden seurustelun jälkeen vuoden 2020 marraskuussa Marty Edelmanin kanssa. Kamali on aiemmin ollut naimisissa Doug Emhoffin kanssa. == Lähteet == * * *The Huffington Post, 11.9.2012 === Viitteet === Luokka:Yhdysvaltalaiset muotisuunnittelijat Luokka:Vuonna 1945 syntyneet Luokka:Elävät henkilöt Luokka:Vaatemerkit